Proposta għal Deċiżjoni tal-Parlament Ewropew u tal-Kunsill dwar il-mobilizzazzjoni tal-Fond ta' Solidarjetà ta' l-Unjoni Ewropea, permezz ta' l-applikazzjoni tal-ftehim interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond ta’ Solidarjetà ta’ l-Unjoni Ewropea, li jikkompleta l-ftehim interistituzzjonali tas-6 ta’ Mejju 1999 dwar id-dixxiplina tal-baġit u t-titjib tal-proċedura tal-baġit /* KUMM/2005/0247 finali */





[pic] | KUMMISSJONI TAL-KOMUNITAJIET EWROPEJ | Brussel 6.6.2005 KUMM(2005) 247 finali Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond ta' Solidarjetà ta' l-Unjoni Ewropea, permezz ta' l-applikazzjoni tal-ftehim interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond ta’ Solidarjetà ta’ l-Unjoni Ewropea, li jikkompleta l-ftehim interistituzzjonali tas-6 ta’ Mejju 1999 dwar id-dixxiplina tal-baġit u t-titjib tal-proċedura tal-baġit (preżentata mill-Kummissjoni) MEMORANDUM TA’ SPJEGAZZJONI Il-ftehim interistituzzjonali tas-7 ta’ Novembru 2002[1] jippermetti l-mobilizzazzjoni tal-Fond ta’ Solidarjetà ta’ l-Unjoni Ewropea permezz ta' mekkaniżmu ta' flessibilità, sal-limitu annwali ta' biljun Euro, 'il fuq mill-intestaturi kkonċernati tal-perspettivi finanzjarji. Il-kondizzjonijiet ta’ eliġibilità għal dan il-Fond huma mfissra f’dettall fir-Regolament tal-Kunsill (KE) nru 2012/2002[2]. Fuq il-bażi ta’ talba għall-użu ta’ għajnuna mill-Fond introdotta mis-Slovakkja li nħakmet minn tempesta, l-istimi tal-ħsarat jlaħħqu total ta’ : Telf dirett | Is-Slovakkja | EUR 5 667 578 | Total | EUR 5 667 578 | Fir-rigward ta’ l-eżami ta’ din it-talba[3] u meta jittieħed f’kunsiderazzjoni l-ammont massimu maħsub għas-sostenn mill-Fond kif ukoll tal-marġini eżistenti għall-allokazzjoni mill-ġdid ta’ krediti taħt l-intestatura kkonċernata mill-ispejjeż supplimentari, il-Kummissjoni tipproponi li timmobilizza l-Fond ta’ solidarjetà għal EUR 5 667 578 , li għandhom jiġu allokati taħt l-intestatura 3 tal-perspettivi finanzjarji. Il-Kummissjoni għandha tippreżenta baġit ta’ emenda (BE), sabiex iddaħħal fil-baġit ta’ l-2005 l-approporjazzjonijiet għall-impenji speċifiċi kif jeħtieġ il-punt 4 tal-ftehim interistituzzjonali tas-7 ta’ Novembru 2002. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond ta' Solidarjetà ta' l-Unjoni Ewropea, permezz ta' l-applikazzjoni tal-ftehim interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond ta’ Solidarjetà ta’ l-Unjoni Ewropea, li jikkompleta l-ftehim interistituzzjonali tas-6 ta’ Mejju 1999 dwar id-dixxiplina tal-baġit u t-titjib tal-proċedura tal-baġit IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw il-ftehim interistituzzjonali tas-7 ta' Novembru 2002 bejn il-Parlament Ewropew, il-Kunsill u l-Kummissjoni dwar il-finanzjament tal-Fond ta' Solidarjetà ta' l-Unjoni Ewropea li jikkompleta l-ftehim interistituzzjonali tas-6 ta' Mejju 1999 dwar id-dixxiplina tal-baġit u t-titjib tal-proċedura tal-baġit[4], u b’mod partikulari l-punt 3 tiegħu, Wara li kkunsidraw ir-Regolament (KE) tal-Kunsill nru 2012/2002 tal-11 ta’ Novembru 2002 li jwaqqaf il-Fond ta’ Solidarjetà ta’ l-Unjoni Ewropea[5], Wara li kkunsidraw il-proposta tal-Kummissjoni, Billi: (1) Il-Fond Ewropew ta’ Solidarjetà (il-"Fond") inħoloq mill-Komunità biex tesprimi s-solidarjetà tagħha fil-konfront tal-popolazzjoni ta’ reġjuni maħkuma minn katastrofi. (2) Fl-24 ta' Jannar 2005, is-Slovakkja ssottomettiet talba biex timmobilizza l-Fond, fir-rigward ta’ katastrofu kkawżat minn tempesta. (3) Il-ftehim interistituzzjonali tas-7 ta’ Novembru 2002 jippermetti l-mobilizzazzjoni tal-Fond għall-ammont annwali massimu ta’ biljun Euro. (4) Il-każ tat-tempesta fis-Slovakkja ta’ Novembru 2004 jissodisfa l-kriterji għall-mobilizzazzjoni tal-Fond ta’ Solidarjetà ta’ l-UE ; IDDEĊIDEW KIF ĠEJ: Artikolu 1 Fl-ambitu tal-baġit ġenerali ta’ l-Unjoni Ewropea mwaqqaf għas-sena finanzjarja 2005, somma ta’ 5 667 578 Euro f’approprjazzjonijiet għall-impenji hi mobilizzata taħt il-Fond ta’ Solidarjetà ta’ l-Unjoni Ewropea. Artikolu 2 Din id-deċiżjoni hi ppubblikata fil- Ġurnal Uffiċjali ta’ l-Unjoni Ewropea. Magħmula fi Brussell, Għall-Parlament Ewropew Għall-Kunsill Il-President Il-President [1] ĠU C283 ta’ l-20.11.2002, p.1. [2] ĠU C311 ta’ l-14.11.2002, p.3. [3] Komunikazzjoni lill-Kummissjoni dwar talba ta’ mobilizzazzjoni tal-Fond ta’ Solidarjetà ta’ l-Unjoni Ewropea introdotta mis-Slovakkja, li tispjega —analiżi tat-talbiet mill-Kummissjoni. [4] ĠU C172 tat-18.6.1999, p.1. [5] ĠU C311 ta’ l-14.11.2002, p.3.